Sportsdirektør Lynge Jacobsen bekræfter overfor bold.dk, at Juventus er interesserede i den unge nordjyde Jacob Barrett Laursen - Jeg ved, de er interesserede, men jeg kan bekræfte, at de ikke har skrevet kontrakt med ham, siger Lynge Jacobsen til bold.dk. Nordjyden var tilbage i december til prøvetræning i Juventus. Og her har han tilsyndeladende gjort det godt. Dengang blev en transferpris på syv millioner kroner nævnt. Nyheden stammer oprindeligt fra den italianske sportsavis La Gazzetta dello Sport, der i dagens udgave, mener, at de sort-hvid stribede italienere er tæt på at få lidt dansk blod i truppen. Jacob Barrett Laursen spiller normalt venstre back og betegnes som et stort talent. Han har allerede spillet otte landskampe for de danske ungdomslandshold.

Opsummering:
17-årige Jacob Barrett Laursen er måske på vej til en af Europas største klubber